2023.9.26.
HU
Az Európai Unió Hivatalos Lapja
L 237/939
IFRIC 6 ÉRTELMEZÉS
Bizonyos piacon való részvételből eredő kötelezettségek – elektromos és elektronikus berendezések hulladékai HIVATKOZÁSOK
— IAS 8 Számviteli politikák, a számviteli becslések változásai és hibák — IAS 37 Céltartalékok, függő kötelezettségek és függő követelések HÁTTÉR
1.
Az IAS 37 standard 17. bekezdése rögzíti, hogy a kötelmet keletkeztető esemény egy olyan múltbeli esemény, amely olyan meglévő kötelemhez vezet, amely esetén a gazdálkodó egységnek nincs más reális alternatívája, mint annak a rendezése. 2.
Az IAS 37 standard 19. bekezdése rögzíti, hogy céltartalékként csak a „múltbeli eseményekből eredő, a gazdálkodó egység jövőbeli cselekedeteitől függetlenül létező kötelmeket” jelenítik meg. 3.
Az Európai Unió elektromos és elektronikus berendezések hulladékairól (E és EBH) szóló irányelve, amely a hulladék berendezések összegyűjtését, kezelését, hasznosítását és környezetvédelmi szempontból megfelelő ártalmatlanítását szabályozza, kérdéseket vetett fel a tekintetben, hogy az E és EBH leszerelésére vonatkozó kötelezettséget mikor kellene megjeleníteni.
Az irányelv különbséget tesz az „új” és a „régebbi” hulladékok, valamint a magánháztartások­ ból, és a magánháztartásoktól eltérő egyéb forrásból származó hulladékok között.
Az új hulladék a 2005.
augusztus 13. után értékesített termékekhez kapcsolódik.
Az irányelv alkalmazásában az ezen időpont előtt értékesített minden háztartási berendezés régebbi hulladékot keletkeztet. 4.
Az irányelv előírja, hogy a régebbi háztartási berendezések hulladékkezelési költségeit az adott jellegű berendezés azon gyártóinak kellene viselniük, amelyek a piacon az egyes tagállamok alkalmazandó jogszabályaiban meghatá­ rozott időszakon (mérési időszakon) keresztül jelen vannak.
Az irányelv előírja, hogy valamennyi tagállamnak olyan rendszert kell létrehoznia, amelyben a költségekhez minden gyártó arányosan, „pl. az adott berendezés jellegének megfelelő piaci részesedése arányában járul hozzá.” 5.
Az értelmezésben használt néhány kifejezés, mint például a „piaci részesedés” vagy a „mérési időszak” nagyon eltérő módon lehetnek meghatározva az egyes tagállamok vonatkozó jogszabályaiban.
A mérési időszak hossza lehet például egy év, vagy mindössze egy hónap is.
A piaci részesedés mérése és a kötelem kiszámítására alkalmazott képletek hasonlóképpen különbözhetnek a különböző nemzeti jogszabályokban.
Ezek a példák azonban csupán a kötelezettség értékelésére vannak hatással, ami nem tartozik az értelmezés hatókörébe.
HATÓKÖR
6.
A jelen értelmezés útmutatást nyújt a régebbi háztartási berendezések értékesítésével kapcsolatban felmerülő, a hulladékkezelésre az Európai Unió E és EHB irányelve szerint vonatkozó kötelezettségeknek a gyártók pénzügyi kimutatásaiban való megjelenítésére. 7.
Az értelmezés nem foglalkozik sem az új hulladékokkal, sem a magánháztartásoktól eltérő egyéb forrásokból származó régebbi hulladékokkal.
Az e hulladékok kezeléséhez kapcsolódó kötelezettségeket az IAS 37 standard megfelelőképpen lefedi.
Mindazonáltal, amennyiben a nemzeti jogszabályok hasonlóképpen kezelik a magánháztar­ tásokból származó új hulladékot, mint a magánháztartásokból származó régebbi hulladékot, az értelmezés alapelvei alkalmazandók az IAS 8 standard 10–12. bekezdéseiben szereplő hierarchiára való hivatkozással.
Az IAS 8 standard hierarchiája más olyan rendelkezések esetében is releváns, amelyek a költségekhez való hozzájárulás EU-irányelvben meghatározott modelljéhez hasonló módon rónak ki kötelmeket.
KÉRDÉS
8.
Az IFRIC felkérést kapott, hogy határozza meg az E és EHB leszerelése kontextusában, hogy az IAS 37 standard 14. bekezdésének a) pontjával összhangban mi minősül kötelmet keletkeztető eseménynek a hulladékkezelési költségekre képzett céltartalék megjelenítéséhez: — a régebbi háztartási berendezések előállítása vagy értékesítése? — a piacon való jelenlét a mérési időszakban? — a költségek felmerülése a hulladékkezelési tevékenységek végzése során?